“The Uncanny Counter” Catat Rekod Tertinggi Dalam Sejarah OCN
Drama superhero The Uncanny Counter telah mencipta sejarah apabila mencatatkan rating tertinggi yang pernah dicapai drama-drama OCN.  Episod terbaru The Uncanny Counter telah merekodkan rating sebanyak 9.3 peratus dan kemuncaknya sebanyak 9.9 peratus, sekaligus mencatat rekod tertinggi untuk drama tersebut sertai rangkaian OCN. The Uncanny Counter berdasarkan dari webtoon berjudul sama dan menceritakan tentang pemburu syaitan bernama “Counters” yang datang ke Bumi dan menyamar sebagai pekerja restoran mee dalam usaha untuk menangkap syaitan. Masing-masing mempunyai kebolehan khas mereka sendiri. Anda boleh tonton drama terbaru ini di Netflix.  Sementara itu, drama KBS 2TV Homemade Love Story meneruskan rentak sebagai drama paling banyak ditonton pada malam Ahad dengan merekodkan rating sebanyak 29.8 peratus dan 32.6 peratus untuk dua bahagiannya.